Karl III (serie)

Karl III er en norsk komiserie som gikk på TV 2 i 2009. Serien var en oppfølger til Mot i brøstet og Karl & Co, og også denne ble skapt av Tore Ryen. 

 Handling 
Handlingen går rundt Karl Reverud, en ganske suksessfull mann, som nå bor på Aker Brygge sammen med sin kone Agnes Marie og butleren Roy.

 Rolleliste 
Nils Vogt – Karl Reverud
Bjørn Sundquist – Roy Butler
Nina Woxholtt – Agnes Marie Stangfeldt
Håvard Bakke – Børre Tryvann-Larssen

 Produksjon 
Filmingen av Karl III startet allerede i 2008, og den første sesongen er klar med tolv episoder. Serien startet på TV 2 23. februar 2009. Til forskjell fra Mot i brøstet og Karl & Co ble Karl III spilt inn uten publikum.

 Premiere 
Karl III hadde premiere 23. februar 2009 og ble sett av 652 000 seere. Dagen etter ble serien slaktet i media, blant annet av VG som gav den terningkast 2 med den begrunnelse at den hadde mistet sjarmen og at den ikke var like morsom som de tidligere seriene om Karl. Også seerne viste misnøye med serien, og over 2200 lesere på VG-nett ga serien i gjennomsnitt terningkast 2.

 Referanser 

 Eksterne lenker 

Kategori:TV-produksjoner på TV 2 Norge
Kategori:Norske komiserier
Kategori:Spin-off TV-serier
Kategori:Norske TV-produksjoner fra 2000-årene